《南阳春日十首》
宋代·陈舜俞

簿书堆里得天真，谩为浮名役此身。
门柳偶同陶靖节，君羹空羡颍封人。
沙鸥旧许为吾侣，巢燕何曾厌我贫。
已共东风有归约，且从桃李笑今春。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。